Jan-Klod Van Damm

Jan-Klod Van Damm (; ) — Belçika (flamand) mənşəli ABŞ aktyoru, ssenaristi, prodüseri, montajçısı, bodibilderi, döyüş sənəti ustası və yazıçısı. Döyüş sənəti aksiyon filmləri ilə məşhurdur.

 Gənclik illəri 
Jan Klod Van Damm 18 oktyabr 1960-cı ildə Belçikanən paytaxtı Brüsseldə holland (flamand) əsilli ailədə anadan olmuşdur.Hendrix, Grady (19 October 2007). "Happy Belated Birthday, Jean-Claude Van Damme!" . Slate (magazine). Onun atası mühasib olmaqla bərabər, həm də gül dükanının sahibi idi. 10 yaşından başlayaraq karateyə gedir. Stilləri Shōtōkan Karate və Kikboksinqdən ibarət idi. 18 yaşında Avropa çempionu olaraq qara kəmər qazanır. 16 yaşından başlayaraq əlavə olaraq, beş il baletə məşğul olmağa başladı. Van Damm 1978-1979-cu illərdə Peşəkar Avropa Karate Federasiyasının orta çəki üzrə çempionu olmuşdur.

 Film karyerası  
Jan-Klod Van Damma 1981-ci ildə Los Ancelesə köçür. İdman formasını qorumaq üçün bir idman salonunda ödənişsiz olaraq təmizlik işlərinə nəzarət edirdi. Həmin müddətdə taksi sürücüsü, gecə klublarında cangüdənlik, pizza satışı kimi işlərdə çalışırdı. 1983-cü ildə Fransız istehsalı olan "Barbar küçəsi" adlı filmdə polis rolunu canlandırdı. 1984-cü ildə "Breyk-dans: Film" adlı filmində rol aldı. Eyni il "Əbədi Monako" adlı parodiya filmində 5 dəqiqəlik qısa roluyla homoseksual karateçi rolunu canlandırdı. 1986-cı ildə "Nə geri çəkil, nə də təslim ol" filmində rol aldı. Bu filmdə onun rolu qısa idi və mənfi obraz kimi canlandırılmışdır. Lakin bu filmi bir çox rejissorların diqqətini cəlb edə bilir. 1988-ci ildə az büdcəli film olan "Qara Qartal" filmində rol alır.

Menahem Qolan adlı prodüserin sayəsində Van Damm 1988-ci ildə "Qanlı idman" filminə dəvət olunur. Bu filmdən sonra Van Damm tanınmağa başlanır. "Kikboksçu", "Kiborq", "Ölümcül order", "Şir ürəkli", "İkiqat zərbə", "Universal əsgər" kimi döyüş filmlərində karyerasının qızıl çağını davam etdirirdi. 1990-cı illərin sonlarına yaxın çəkildiyi filmlər ona populyarlıq qazandıra bilməmişdi. Çünki bu müddətdə narkotikdən asılı olmuş və uzun müddət bu xəstəliyi mübarizə edirdi. Van Damm 1996-1997-ci illər ərzində tam müalicə olunmuş, bir sıra filmlərə çəkilərək əvvəlki populyarlığını geri qaytarmağa çalışmışdı.

 Şəxsi həyatı 
Jan Klod Van Dammın ilk həyat yoldaşı olan venesuelalı Mariya Rodriges olub. Onlar 1981-ci ildə boşanmışlar. 1985-ci ildə Sintiya Derdian ilə ailə həyatı qurmuş, lakin bir müddət keçdikdən sonra 1986-cı ildə onlar boşanmışlar. Həmin ildə model olan Qledis Portiqeslə evlənmişdir. Van Dammın bu nigahdan Kristofer və Bianka adlı övladı olur. Lakin onlar 1992-ci ildə boşanırlar. Van Damm 1994-cü ildə model olan Derci La Piyer ilə evlənir. Onların Nikolas adlı övladı olur. 1996-cı ildə onlar boşanırlar və bu müddətdən başlayaraq Van Damm narkotikdən asılı vəziyyətə düşür. 1996-1997-cı illər ərzində müalicə olunduqdan sonra narkotikdən imtina etmişdir. 1999-cu ildə isə Van Damm və Qledis Portiqes yenidən ailə həyatı qurmuşlar.

 Mükafatları  
"MTV Movie Awards" kinomükafatının "The most desirable man" () kateqoriyasına görə 3 dəfə (1992, 1993 və 1994) nominasiyaya layiq görülmüşdür. 2010-cu ildə "The Grand World Prize" () mükafatı və "Golden Talents Of The Planet" () mükafatının qızıl ordeninə layiq görülmüşdür.

 Filmoqrafiya 
 İl  Film  Orijinal adı  Rol  Qeydlər 1984  Barbar küçəsi  Rue Barbare   1984  Breyk-dans: Film  Breakin'   1984  Əbədi Monako  Monaco Forever    1984  İtkin düşmüşlər  Missing in Action   1986  Nə geri çəkil, nə də təslim ol  No Retreat , No Surrender  İvan  İlk seçilən rolu 1988  Qara qartal  Black Eagle   1988  Qanlı idman  Bloodsport  Frenk Dyuks    1989  Kikboksçu  Kickboxer  Kurt Sloan  1989  Kiborq  Cyborg   1990  Ölümcül order  Death Warrant   1990  Şir ürəkli  Lionheart  Lion  Filmin digər adı: A.W.O.L. – absent without leave (Böyük Britaniya versiyası) 1991  İkili zərbə  Double İmpact    1992  Universal əsgər  Universal Soldier  Lyuk    1993  Çətin hədəf  Hard Target   1993  Qaçmağa yer yoxdur  Nowhere To Run   1994  Zaman polisi  Time Cop   1994  Küçə döyüşçüsü  Street Fighter  Gil   1995  Qəfil ölüm  Sudden Death   1996  Maksimal risk  Maximum Risk   1996  Macəra axtarışında  The Quest   1997  İkiqat komanda  Doeble Team   1998  Legioner  Legionnaire   1999  Axırıncı vuruşma  Last to fight   1999  İnferno  Inferno   1999  Universal əsgər 2: Qayıdış  Universal Soldier 2: The Retume  Lyuk  2001  Sifariş  The Order  Rudi Cafmeyer  2001  Replikant  Replicant   2002  Aşağı buraxılan  Derailed   2003  Cəhənnəmdə  In Hell   2004  Ölümün izi  Wake Of Death   2004  Narko  Narco   2006  Möhkəm müdafiə  Hard Corps   2006  Komandirin müavini  Second in Command   2006  İmtahan   The Examen   2007  Ölümə kimi  Until Death   2008  JVCD  JVCD   2009  Universal əsgər 3 : Regenerasiya   Universal Soldier 3 : Regeneration  Lyuk   2011  Kunq-fu Panda 2  Kung Fu Panda 2   2011  Qatillərin oyunu  Assassination Games   2011  Əjdaha gözləri  Dragon Eyes   2011  Şərəfli şəhərcik  Dragon Eyes   2012  Rjevskiy Napoleona qarşı  Beur sur la ville   2012  Qabağıalınmazlar 2  The Expendables 2   2012  Universal əsgər: İntiqam günü  Universal Soldier: Day of Reckoning  Lyuk 

 Qalereya 

 İstinadlar 

 Xarici keçidlər 
 The biggest Jean-Claude Van Damme forum
 Jeanclaudevandamme.us
 JCVD Fansite 

Kateqoriya:ABŞ aktyorları
Kateqoriya:Belçikada doğulanlar
Kateqoriya:Jan-Klod Van Damm
Kateqoriya:ABŞ ssenaristləri
Kateqoriya:ABŞ səs aktyorları
Kateqoriya:XX əsr aktyorları
Kateqoriya:ABŞ film prodüserləri
Kateqoriya:ABŞ film rejissorları
Kateqoriya:XX əsrin ssenaristləri
Kateqoriya:XXI əsr aktyorları